*Saistošo noteikumu projekts*

**Par Alūksnes novada pašvaldības nodevām**

*Izdoti saskaņā ar*

*likuma “Par nodokļiem un nodevām”*

*12. panta pirmās daļas 1., 2., 4., 5., 7., 10. punktu,*

*Ministru kabineta 2005. gada 28. jūnija noteikumu Nr. 480*

*“Noteikumi par kārtību, kādā pašvaldības var uzlikt pašvaldības nodevas”*

*16.1 punktu*

1. **Vispārīgie jautājumi**
2. Saistošie noteikumi nosaka Alūksnes novada pašvaldības, turpmāk – pašvaldība, nodevu objektus un likmes, nodevu maksāšanas kārtību, atvieglojumus un atbrīvojumus no nodevas maksāšanas.
3. Pašvaldības nodevas iemaksājamas Alūksnes novada pašvaldības pamatbudžetā.
4. Pašvaldības nodeva, ja normatīvajā aktā nav noteikts citādi, samaksājama pirms pašvaldības dokumenta saņemšanas vai noteiktas darbības veikšanas.
5. Atļaujas neizmantošanas gadījumā samaksātā pašvaldības nodeva netiek atgriezta.
6. Nodevas samaksu pārbauda pašvaldības darbinieks, kas izsniedz dokumentu un Alūksnes novada pašvaldības policija kontrolējot mājas (istabas) dzīvnieku turēšanas noteikumu ievērošanu .
7. Papildus normatīvajos aktos noteiktajam, no pašvaldības nodevām ir atbrīvotas Alūksnes novada pašvaldības iestādes un kapitālsabiedrības, veicot pašvaldības autonomās funkcijas, un privātpersonas, īstenojot darbības pašvaldības uzdevumā vai ar tās līdzfinansējumu.
8. **Nodeva par pašvaldības dokumentu un apliecinātu to atvasinājumu saņemšanu**
9. Nodevas objekti un likmes:

|  |  |  |
| --- | --- | --- |
| 7.1. | Sēdes protokola vai lēmuma atvasinājuma izsniegšana pēc atkārtota vai trešās personas pieprasījuma: | EUR |
| 7.1.1. | elektroniski | 5,00 |
| 7.1.2. | papīra formātā izsūtīšanai pa pastu Latvijas Republikas teritorijā | 7,00 |
| 7.1.3. | papīra formātā izsūtīšanai pa pastu uz ārvalstīm | 10,00 |
| 7.2. | Izziņas, apliecinājumi, veidlapas: |  |
| 7.2.1. | izziņa par visa veida civilstāvokļu aktu (dzimšana, miršana, laulība) reģistrāciju | 7,00 |
| 7.2.2. | daudzvalodu standarta veidlapas sagatavošana izziņai par civilstāvokļa aktu reģistrāciju vai civilstāvokļa aktu reģistrācijas apliecībai | 7,00 |
| 7.2.3. | izziņa par būves (ēkas) neesību iesniegšanai zemesgrāmatā | 20,00 |
| 7.2.4. | izziņa par jaunbūvi iesniegšanai zemesgrāmatā | 20,00 |
| 7.3. | Pašvaldības izstrādātie oficiālie dokumenti karšu, plānu, shēmu, vizualizācijas veidā: | EUR/ par lappusi |
| 7.3.1. | A3; A4 formāts | 1,00 |
| 7.3.2. | A2 formāts | 2,00 |
| 7.3.3. | A1 formāts | 4,00 |

1. Papildus 6. punktā noteiktajam, no nodevas par pašvaldības izstrādāto oficiālo dokumentu un to atvasinājumu saņemšanu ir atbrīvotas:
   1. politiski represētās personas;
   2. personas ar I vai II grupas invaliditāti;
   3. mājsaimniecības, kurām piešķirts trūcīgas vai maznodrošinātas mājsaimniecības statuss;
   4. daudzbērnu ģimenes.
2. **Nodeva par tirdzniecību publiskās vietās**
3. Tirdzniecības nodevas objekti un likmes:

|  |  |  |  |
| --- | --- | --- | --- |
| 9.1. | Tirdzniecības dalībniekam par tirdzniecības vietu ielu tirdzniecībai ar: | EUR/dienā | |
| publiskā vietā | publiskā pasākumā |
| 9.1.1. | Ministru kabineta 2010. gada 12. maija noteikumu Nr. 440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību” 7.1.-7.6. apakšpunktos minētajām precēm (t.s. pašu gatavotiem pārtikas produktiem) – fiziskām personām, biedrībām, zemnieku saimniecībām un lauksaimniecības pakalpojumu kooperatīvām sabiedrībām | 3,00 | 10,00 |
| 9.1.2. | pašu izgatavotiem mākslas un amatniecības izstrādājumiem | 5,00 | 10,00 |
| 9.1.3. | grāmatām, preses izdevumiem | 5,00 | 10,00 |
| 9.1.4. | saldējumu | 5,00 | 10,00 |
| 9.1.5. | citām (rūpnieciski ražotām) pārtikas precēm (bez alkohola) | 7,00 | 15,00 |
| 9.1.6. | iepirktiem ziediem, stādiem | 10,00 | 20,00 |
| 9.1.7. | citām (rūpnieciski ražotām) nepārtikas precēm | 10,00 | 20,00 |
| 9.1.8. | alkoholiskiem dzērieniem | 20,00 | 40,00 |
| 9.1.9. | sabiedriskās ēdināšanas pakalpojumiem (bez alkohola) | 20,00 | 30,00 |
| 9.1.10. | sabiedriskās ēdināšanas pakalpojumiem (ar alkoholu) | 30,00 | 50,00 |
| 9.2. | Tirdzniecības vieta no pārvietojama mazumtirdzniecības punkta | 15,00 EUR/gadā | |

1. Gadījumos, kad nodevas likme ir noteikta par dienu, tās attiecas uz 24 stundu periodu neatkarīgi no tā, vai tirdzniecība šajā periodā notikusi nepārtraukti.
2. Ja tirdzniecības dalībnieks veic tirdzniecību vienā tirdzniecības vietā ar dažāda sortimenta precēm, tad nodevas apmērs tiek noteikts pēc augstākās nodevas likmes.
3. Par ielu tirdzniecību Alūksnes novada svētku un Alūksnes pilsētas svētku laikā 9.1. punktā noteiktajai pašvaldības nodevas likmei tirdzniecības dalībniekiem tiek piemērots koeficients – 1,5.
4. **Nodeva par izklaidējoša rakstura pasākumu sarīkošanu publiskās vietās**
5. Nodevas objekti un likmes:

|  |  |  |  |  |  |  |  |
| --- | --- | --- | --- | --- | --- | --- | --- |
| 13.1. | Sporta pasākumi ar ieejas maksu skatītājiem vai dalībniekiem: | EUR/par visu pasākumu | | | | | |
| 13.1.1. | vietējā mēroga (novada) | 15,00 | | | | | |
| 13.1.2. | Latvijas mēroga | 70,00 | | | | | |
| 13.1.3. | starptautiska mēroga | 150,00 | | | | | |
| 13.2. | Sporta pasākumi bez maksas skatītājiem un dalībniekiem | 10,00 | | | | | |
| 13.3. | Izklaides pasākumi: | EUR | | | | | |
| 13.3.1. | koncerti, brīvdabas izrādes, izstādes, dejas, pārvietojamais vai brīvdabas kino un tml. | 15,00  par pasākumu vienas diennakts ietvaros | | | | | |
| 13.3.2. | cirka izrādes | 50,00  par katru dienu | | | | | |
| 13.3.3. | Izklaides pasākumi ar publisko atrakciju iekārtām | par katru vienību | | | | | |
| dienā | | | publiska pasākuma dienā | | |
| 10,00 | | | 20,00 | | |
| 13.3.4. | izklaides pasākumi ar citu atrakciju (velokartu, batutu, velosipēdu, bērnu elektroautomobiļu un elektromotociklu, atrakciju uz ūdens, u.tml.) iznomāšanu | par katra veida atrakcijām | | | | | |
| dienā | mēnesī | | | publiska pasākuma dienā | |
| 5,00 | 30,00 | | | 10,00  ja nav piemērota nodeva par mēnesi | |
| 13.3.5. | izklaides pasākumi publiskajās ūdenstilpēs (uz plostiem, katamarāniem un tml.) | par katra veida atrakcijām | | | | | |
| dienā | | mēnesī | | | publiska pasākuma dienā |
| 5,00 | | 30,00 | | | 10,00  ja nav piemērota nodeva par mēnesi |
| 13.4. | Reklāmas un aģitācijas pasākumi: | EUR/par visu pasākumu | | | | | |
| 13.4.1. | politiskie | 50,00 | | | | | |
| 13.4.2. | komerciālie | 50,00 | | | | | |
| 13.4.3. | izglītību, veselību veicinošie | 10,00 | | | | | |

1. Papildus 6. punktā noteiktajam, no nodevas par izklaidējoša rakstura pasākumu sarīkošanu publiskās vietās ir atbrīvoti:

14.1. piemiņas pasākumi, kuru veids un mērķis atbilst piemiņas dienas raksturam;

14.2. labdarības pasākumi.

1. Pašvaldības nodevām 13.3.4. un 13.3.5. punktā noteiktajos gadījumos piemērojams koeficients 0,5, ja attiecīgais pasākums tiek rīkots Alūksnes novada pagasta teritorijā.
2. **Nodeva par mājas dzīvnieku turēšanu**
3. Nodevas objekti un likmes:

|  |  |  |
| --- | --- | --- |
| 16.1. | Par suņa turēšanu Alūksnes pilsētā vai Alūksnes novada ciemu teritorijā: | EUR/gadā par katru suni |
| 16.1.1. | daudzdzīvokļu namā | 10,00 |
| 16.1.2. | citā privātīpašumā | 5,00 |

1. Nodeva ir jāmaksā katru kalendāra gadu, līdz 1. jūlijam par katru suni atsevišķi.
2. Par pirmo kalendāra gadu nodeva maksājama pilnā apmērā, ja suns tiek turēts ilgāk par 6 (sešiem) mēnešiem.
3. Nodevas likme tiek samazināta par 50%:
   1. personām no 65 gadu vecuma – par viena suņa turēšanu.

19.2. par katru sterilizētu suni.

1. Papildus 6. punktā noteiktajam, no nodevas par mājas dzīvnieku turēšanu ir atbrīvoti:

20.1. suņu īpašnieki par pirmo kalendāro gadu, ja suns iegūts īpašumā no dzīvnieku patversmes, vai, ja līdz kalendāra gada beigām atlicis mazāk par 6 (sešiem) mēnešiem;

20.2. dzīvnieku patversmes un dzīvnieku viesnīcas par tajās turētajiem suņiem;

20.3. vājredzīgas vai nedzirdīgas personas, kuras izmanto suni-pavadoni;

20.4. valsts iestādes, kurās audzē vai uztur dienesta suņus.

1. **Nodeva par reklāmas materiālu izvietošanu**
2. Nodevas objekts un likmes:

|  |  |  |
| --- | --- | --- |
| 21.1. | Par reklāmas izvietošanu publiskās vietās vai vietās, kas vērstas pret publisku vietu: | EUR/mēnesī par m2 |
| 21.1.1. | reklāma | 3,00 |
| 21.1.2. | politiskā reklāma, t.sk. priekšvēlēšanu aģitācijas materiāli | 3,00 |
| 21.1.3. | lombardu un ātro kredītu reklāma, alkoholisko dzērienu reklāma | 10,00 |
| 21.1.4. | norādes (izņemot pagaidu norādes, piem., uz būvdarbu veikšanas laiku) | vienreizēja – 15,00 EUR par m2 |

1. Ja reklāmas virsmas izmērs ir mazāks par 1m2 vai reklāmas izvietošanas laiks ir mazāks par 1 (vienu) mēnesi, nodevas aprēķinam piemēro minimālo vienību 1 (viens).
2. Ar pašvaldības nodevu par reklāmas izvietošanu nav apliekama:

23.1. tūrisma reklāma, kultūras vērtību, jaunatnes vai veco ļaužu aktivitātes atbalstoša reklāma, labdarības pasākuma reklāma;

23.2. sludinājumi, afišas, izkārtnes.

1. Papildus 6. punktā noteiktajam, no nodevas par reklāmas materiālu izvietošanu ir atbrīvotas personas, kas normatīvo aktu noteiktajā kārtībā saskaņota publiska izklaides vai svētku pasākuma norises vietā un laikā izvieto attiecīgā pasākuma sponsoru reklāmu līdz 3 m2 un savu reklāmu.
2. **Nodeva par būvatļaujas saņemšanu**
3. Nodevas likme par būvatļaujas saņemšanu:

|  |  |  |  |
| --- | --- | --- | --- |
|  | Būves iedalījums | EUR  fiziskām personām | EUR  juridiskām personām |
| 25.1. | Dzīvojamās ēkas | 35,00 | 75,00 |
| 25.2. | Nedzīvojamās ēkas | 40,00 | 85,00 |
| 25.3. | Palīgēkas | 20,00 | 45,00 |
| 25.4. | Inženierbūves | 35,00 | 55,00 |

1. Par būvniecības ieceres akcepta izdarīšanu, izdarot atzīmi paskaidrojuma rakstā vai apliecinājuma kartē (būvvaldes lēmums):

26.1. fiziskām personām 20,00 EUR;

26.2. juridiskām personām 35,00 EUR.

1. **Noslēguma jautājumi**
2. Saistošie noteikumi stājas spēkā 2025. gada 1. janvārī.
3. Atzīt par spēku zaudējušiem Alūksnes novada pašvaldības domes 2018. gada 27. septembra saistošos noteikumus Nr. 13/2018 “Par Alūksnes novada pašvaldības nodevām”.

Domes priekšsēdētājs Dz. ADLERS

**Saistošo noteikumu “Par Alūksnes novada pašvaldības nodevām”**

**paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1.Mērķis un nepieciešamības pamatojums: | Saistošo noteikumu izdošanas mērķis ir atbilstoši likuma “Par nodokļiem un nodevām” 12. panta pirmās daļas 1., 2., 4., 5., 7., 10. punktos piešķirtajam pilnvarojumam noteikt Alūksnes novada pašvaldības nodevu apmēru par:   1. pašvaldības domes izstrādāto oficiālo dokumentu un apliecinātu to kopiju saņemšanu; 2. tirdzniecību publiskās vietās; 3. izklaidējoša rakstura pasākumu sarīkošanu publiskās vietās; 4. mājas dzīvnieku turēšanu; 5. reklāmas materiālu izvietošanu; 6. būvatļaujas izdošanu vai būvniecības ieceres akceptu, izarot atzīmi paskaidrojuma rakstā vai apliecinājuma kartē.   Atbilstoši Ministru kabineta 2005. gada 28. jūnija noteikumu Nr. 480 “Noteikumi par kārtību, kādā pašvaldības var uzlikt pašvaldības nodevas” 16.1 punktam Alūksnes novada pašvaldība nosaka personu loku, kuras ir atbrīvojamas no nodevas maksas vai kurām ir piemērojami nodevu maksas atvieglojumi.  Ar saistošo noteikumu spēkā stāšanos zaudēs spēku Alūksnes novada domes 2018. gada 27. septembra saistošie noteikumi Nr. 13/2018 “Par Alūksnes novada pašvaldības nodevām”. Ar saistošajiem noteikumiem tiek aktualizēts tiesiskais regulējums, tai skaitā nodevu objekti un likmes.  Ņemot vērā to, ka saistošo noteikumu grozījumu apmērs pārsniegtu pusi no spēkā esošo saistošo noteikumu normām, ir sagatavoti saistošie noteikumi jaunā redakcijā. |
| 2. Fiskālā ietekme uz pašvaldības budžetu: | Pamatojoties uz Pašvaldību likuma 46. panta otro daļu, saistošo noteikumu projekta par pašvaldības nodevām paskaidrojuma rakstā neiekļauj informāciju par plānoto projektu ietekmi uz pašvaldības budžetu. |
| 3. Sociālā ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci: | Saistošie noteikumi paredz papildu personu kategorijas, kuras ir atbrīvojamas no nodevas maksas, lai veicinātu iedzīvotāju savstarpēju vienlīdzību.  Nodevu noteikšanai nav paredzama ietekme uz vidi, iedzīvotāju veselību un uzņēmējdarbības vidi pašvaldības teritorijā.  Nodevu noteikšanai nav paredzama konkurences ierobežošana. |
| 4. Ietekme uz administratīvajām procedūrām un to izmaksām: | Saistošie noteikumi neparedz tiesiskā regulējuma izmaiņas attiecībā uz administratīvajām procedūrām un neietekmē to izmaksas. |
| 5. Ietekme uz pašvaldības funkcijām un cilvēkresursiem: | Saistošie noteikumi neparedz ietekmi uz Alūksnes novada pašvaldības autonomo funkciju izpildi un papildu cilvēkresursu iesaiste nav nepieciešama. |
| 6. Informācija par izpildes nodrošināšanu: | Saistošo noteikumu izpildi kompetences ietvaros īstenos Alūksnes novada pašvaldības attiecīgās amatpersonas vai iestādes. |
| 7. Prasību un izmaksu samērīgums pret ieguvumiem, ko sniedz mērķa sasniegšana: | Saistošie noteikumi ir piemēroti iecerētā mērķa sasniegšanai un izvēlētie līdzekļi ir atbilstoši normatīvajiem tiesību aktiem. |
| 8. Izstrādes gaitā veiktās konsultācijas ar privātpersonām un institūcijām: | Atbilstoši Pašvaldību likuma 46. panta trešajai daļai, lai informētu sabiedrību par saistošajiem noteikumiem un dotu iespēju izteikt viedokli, saistošo noteikumu projekts no \_\_.\_\_.2024. līdz \_\_.\_\_.2024. tika publicēti Alūksnes novada pašvaldības oficiālajā tīmekļvietnē sadaļā “Sadarbība/Sabiedrības līdzdarbība/Viedokļa izteikšana par saistošo noteikumu projektiem”. |
| 9. Informācija par sabiedrības izteiktajiem viedokļiem par saistošo noteikumu projektu: |  |

Domes priekšsēdētājs Dz. ADLERS